รัฐบาลไทย-ข่าวทำเนียบรัฐบาล-ราชกิจจานุเบกษา ๒๔ ต.ค.๖๐ เผยแพร่ประกาศฯ แต่งตั้งคณะกรรมการสภาการศึกษา และให้เลิกกิจการ ๒ มหาวิทยาลัย
วันศุกร์ที่ 27 ตุลาคม 2560
ราชกิจจานุเบกษา ๒๔ ต.ค.๖๐ เผยแพร่ประกาศฯ แต่งตั้งคณะกรรมการสภาการศึกษา และให้เลิกกิจการ ๒ มหาวิทยาลัย
เว็บไซต์ราชกิจจานุเบกษา เมื่อวันที่ ๒๔ ตุลาคม ๒๕๖๐ ได้เผยแพร่ประกาศสํานักนายกรัฐมนตรี เรื่อง แต่งตั้งกรรมการในคณะกรรมการสภาการศึกษา และคําสั่งกระทรวงศึกษาธิการ เรื่อง ให้เลิกกิจการวิทยาลัยศรีโสภณ และมหาวิทยาลัยเอเชียน
● เผยแพร่ประกาศฯ แต่งตั้งคณะกรรมการสภาการศึกษา ๒๘ คน/รูป
ตามที่คณะรัฐมนตรีมีมติเมื่อวันที่ ๒๔ เมษายน ๒๕๕๕ และ ๑ ตุลาคม ๒๕๕๖ เห็นชอบให้แต่งตั้งกรรมการในคณะกรรมการสภาการศึกษา จํานวน ๔๑ คน/รูป และต่อมาได้แต่งตั้งกรรมการผู้ทรงคุณวุฒิด้านการบริการในคณะกรรมการสภาการศึกษา จํานวน ๑ คน แทนกรรมการผู้ทรงคุณวุฒิเดิมที่ลาออก ตามที่กระทรวงศึกษาธิการเสนอ และได้มีประกาศสํานักนายกรัฐมนตรี ลงวันที่ ๒๖ เมษายน ๒๕๕๕ และลงวันที่ ๗ ตุลาคม ๒๕๕๖ นั้น
บัดนี้ กรรมการในคณะกรรมการดังกล่าว ได้ดํารงตําแหน่งครบวาระสี่ปีแล้วเมื่อวันที่ ๒๓ เมษายน ๒๕๕๙ คณะรัฐมนตรีจึงได้มีมติเมื่อวันที่ ๑๒ กันยายน ๒๕๖๐เห็นชอบให้แต่งตั้งกรรมการในคณะกรรมการสภาการศึกษา จํานวน ๒๘ คน/รูปดังนี้
๑. กรรมการที่เป็นผู้แทนองค์กรเอกชน: นายอรรถการ ตฤษณารังสี
๒. กรรมการที่เป็นผู้แทนองค์กรปกครองส่วนท้องถิ่น: นางสาวสมใจ สุวรรณศุภพนา
๓. กรรมการที่เป็นผู้แทนองค์กรวิชาชีพ: นายวรชาติ เฉิดชมจันทร์
๔. กรรมการที่เป็นพระภิกษุซึ่งเป็นผู้แทนคณะสงฆ์:
๔.๑ พระพรหมมุนี (สุชิน อคฺคชิโน)
๔.๒ พระราชวรมุนี (พล อาภากโร)
๕. กรรมการที่เป็นผู้แทนคณะกรรมการกลางอิสลามแห่งประเทศไทย: รองศาสตราจารย์วินัย ดะห์ลัน
๖. กรรมการที่เป็นผู้แทนองค์กรศาสนาอื่น: นายปานชัย สิงห์สัจเทพ
๗. กรรมการผู้ทรงคุณวุฒิ:
๗.๑ ศาสตราจารย์ชุติมา สัจจานันท์ : ด้านการศึกษา
๗.๒ นายสุภกร บัวสาย : ด้านการศึกษา
๗.๓ รองศาสตราจารย์อนุชาติ พวงสําลี : ด้านการศึกษา
๗.๔ นายกิตติรัตน์ มังคละคีรี : ด้านกฎหมาย
๗.๕ นายอภิมุข สุขประสิทธิ์ : ด้านกฎหมาย
๗.๖ นายอํานาจ บัวศิริ : ด้านศาสนา วัฒนธรรม และภูมิปัญญา
๗.๗ นางจรวยพร ธรณินทร์ : ด้านการกีฬา กิจการเยาวชน ลูกเสือ ยุวกาชาด และเนตรนารี
๗.๘ รองศาสตราจารย์จีรเดช อู่สวัสดิ์ : ด้านมาตรฐานและการประกันคุณภาพการศึกษา และการวัดและประเมินผลการศึกษา
๗.๙ ศาสตราจารย์ชนิตา รักษ์พลเมือง : ด้านมาตรฐานและการประกันคุณภาพการศึกษา และการวัด และประเมินผลการศึกษา
๗.๑๐ นายกอบศักดิ์ ภูตระกูล : ด้านเศรษฐกิจ การเงิน การคลัง ธุรกิจ และการบริการ
๗.๑๑ นายนนทวัฒน์ สุขผล : ด้านเศรษฐกิจ การเงิน การคลัง ธุรกิจ และการบริการ
๗.๑๒ นายบดินทร์ อูนากูล : ด้านเศรษฐกิจ การเงิน การคลัง ธุรกิจ และการบริการ
๗.๑๓ นายสุกิจ อุทินทุ : ด้านเศรษฐกิจ การเงิน การคลัง ธุรกิจ และการบริการ
๗.๑๔ นายวัลลภ ตังคณานุรักษ์ : ด้านพัฒนาสังคมและสิทธิมนุษยชน
๗.๑๕ ศาสตราจารย์สุพจน์ หารหนองบัว : ด้านวิทยาศาสตร์ เทคโนโลยี และการสื่อสาร
๗.๑๖ นายธาดา เศวตศิลา : ด้านสื่อสารมวลชน
๗.๑๗ นายเกียรติชัย โสภาเสถียรพงศ์ : ด้านการเมืองการปกครอง
๗.๑๘ รองศาสตราจารย์บัณฑิต ทิพากร : ด้านทรัพยากรธรรมชาติ และสิ่งแวดล้อม
๗.๑๙ นายบัณฑูร เศรษฐศิโรตม์ : ด้านทรัพยากรธรรมชาติ และสิ่งแวดล้อม
๗.๒๐ พลเอก พหล สง่าเนตร : ด้านส่งเสริมการป้องกัน และการปราบปรามการทุจริต
๗.๒๑ นายกิติ มาดิลกโกวิท : ด้านการผลิตและพัฒนากําลังคน
ทั้งนี้ ตั้งแต่วันที่ ๑๒ กันยายน พ.ศ. ๒๕๖๐ เป็นต้นไป
ประกาศ ณ วันที่ ๒๐ กันยายน พ.ศ. ๒๕๖๐
พลอากาศเอก ประจิน จั่นตอง
รองนายกรัฐมนตรี ปฏิบัติราชการแทนนายกรัฐมนตรี
http://www.ratchakitcha.soc.go.th/DATA/PDF/2560/E/260/5.PDF
● เผยแพร่คําสั่ง ศธ.ให้เลิกกิจการ ๒ มหาวิทยาลัย
@คําสั่งกระทรวงศึกษาธิการ ที่ สกอ ๑๔๓๕/๒๕๖๐ เรื่อง ให้เลิกกิจการวิทยาลัยศรีโสภณเนื่องจากผู้รับใบอนุญาตให้จัดตั้งวิทยาลัยศรีโสภณ โดยความเห็นชอบของสภาวิทยาลัยศรีโสภณ ได้แจ้งความประสงค์ต่อคณะกรรมการการอุดมศึกษา (กกอ.)ขอเลิกดําเนินกิจการวิทยาลัยศรีโสภณซึ่งที่ประชุม กกอ. ครั้งที่ ๘/๒๕๖๐ เมื่อวันที่ ๙ สิงหาคม ๒๕๖๐ พิจารณาแล้วเห็นชอบให้คําแนะนํารัฐมนตรีว่าการกระทรวงศึกษาธิการมีคําสั่งให้เลิกกิจการวิทยาลัยศรีโสภณตั้งแต่วันที่ ๖ สิงหาคม พ.ศ. ๒๕๖๐
@คําสั่งกระทรวงศึกษาธิการ ที่ สกอ ๑๔๓๓/๒๕๖๐ เรื่อง ให้เลิกกิจการมหาวิทยาลัยเอเชียนเนื่องจากผู้รับใบอนุญาตให้จัดตั้งมหาวิทยาลัยเอเชียน โดยความเห็นชอบของสภามหาวิทยาลัยเอเชียน ได้แจ้งความประสงค์ต่อคณะกรรมการการอุดมศึกษา (กกอ.)ขอเลิกดําเนินกิจการมหาวิทยาลัยเอเชียนซึ่งที่ประชุม กกอ.ครั้งที่ ๘/๒๕๖๐ เมื่อวันที่ ๙ สิงหาคม ๒๕๖๐ พิจารณาแล้วเห็นชอบให้คําแนะนํารัฐมนตรีว่าการกระทรวงศึกษาธิการมีคําสั่งให้เลิกกิจการมหาวิทยาลัยเอเชียนตั้งแต่วันที่ ๑๕ สิงหาคม พ.ศ. ๒๕๖๐
ทั้งนี้นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นผู้ลงนามในคําสั่งดังกล่าวทั้ง ๒ ฉบับเมื่อวันที่ ๑๒ กันยายน พ.ศ. ๒๕๖๐
http://www.ratchakitcha.soc.go.th/DATA/PDF/2560/E/260/36.PDF
http://www.ratchakitcha.soc.go.th/DATA/PDF/2560/E/260/35.PDF